Ares
Store norske leksikon,Religion og filosofi,Historiske religioner,Gresk religion
Ares, gresk gud for krig og vilt kampmot. Han er sønn av Zevs og Hera. Hos romerne het han Mars. Ares er Afrodites elsker. Hans ledsagere er Deimos og Fobos (Skrekk og Gru) og hans glede er blodsutgytelse.
I kampen om Troja stod Ares på trojanernes side. Han støter ofte sammen med de guder som beskytter grekerne, særlig Athene, som med letthet beseirer ham. I en kamp mellom ham og Diomedes hjelper Athene den sistnevnte til å avverge Ares' spyd og såre ham i underlivet (Homer, Iliaden, 5.sang 846-863).I billedkunsten ble Ares først fremstilt som en skjeggete kriger, senere som en kraftig ung mann. Les mer i Store norske leksikon Iliaden Homer gresk mytologi